เด้ง 2 ผู้การฯ สังเวยคดีฆ่า พระหมอ
ผบ.ตร. เซ็นคำสั่งย้าย ผบก.ภ.จ.อุดรธานี และ ผบก.กองบังคับการฝึกพิเศษ กองบัญชาการตำรวจตระเวนชายแดน ปฏิบัติราชการที่ศูนย์ปฏิบัติสำนักงานตำรวจแห่งชาติ โดยขาดจากตำแหน่งเดิม เซ่นคดีฆ่า พระหมอ ,เมื่อวันที่ 24 มี.ค. 58 ผู้สื่อข่าวรายงานว่า มีหนังสือคำสั่งสำนักงานตำรวจแห่งชาติ ที่ 162/2558 เรื่องให้ข้าราชการตำรวจไปปฏิบัติราชการ เพื่อให้การปฏิบัติราชการของสำนักงานตำรวจแห่งชาติ เป็นไปด้วยความเรียบร้อยและมีประสิทธิภาพ อาศัยอำนาจตามมาตรา 41 แห่งพระราชบัญญัติตำรวจแห่งชาติ พ.ศ.2547 และข้อ 8 (1) แห่งระเบียบสำนักงานตำรวจแห่งชาติ ว่าด้วยการสั่งให้ข้าราชการไปปฏิบัติราชการภายในสำนักงานตำรวจแห่งชาติ พ.ศ.2552 จึงมีคำสั่งให้ข้าราชการตำรวจไปปฏิบัติราชการที่ศูนย์ปฏิบัติสำนักงานตำรวจแห่งชาติดังนี้,พล.ต.ต.ชัยญัติ สายถิ่น ผบก.ภ.จ.อุดรธานี พล.ต.ต.บุญลือ กอบางยาง ผบก.กองบังคับการฝึกพิเศษ กองบัญชาการตำรวจตระเวนชายแดน ทั้งนี้ตั้งแต่วันที่ 24 มีนาคม 2558 โดยขาดจากตำแหน่งเดิม เพื่อปฏิบัติหน้าที่ตามที่ผู้บัญชาการตำรวจแห่งชาติมอบหมาย จนกว่าจะมีคำสั่งเปลี่ยนแปลงและให้ไปรายงานตัวที่ศูนย์ปฏิบัติการสำนักงานตำรวจแห่งชาติ ภายในวันที่ 24 มีนาคม 2558 ก่อนเวลา 12.00 น. สั่ง ณ วันที่ 23 มีนาคม 2558 ลงชื่อ พล.ต.อ.สมยศ พุ่มพันธุ์ม่วง ผบ.ตร.,มีรายงานว่า คำสั่งย้ายดังกล่าว สืบเนื่องมาจาก ไม่มีความคืบหน้าคดีลอบสังหาร พระบัณฑิต สุปันฑิโต หรือพระหมอ อายุ 48 ปี เจ้าอาวาสวัดป่าตอสีเสียด ต.บ้านตาด อ.เมือง จ.อุดรธานี อดีต ผอ.โรงพยาบาลไชยวาน และโรงพยาบาลนายูง จ.อุดรธานี ซึ่งลาออกมาบวชกว่า 20 พรรษา ,ทั้งนี้ ผู้สื่อข่าวรายงานเพิ่มเติมว่า พล.ต.ต.ชัยญัติ สายถิ่น ผบก.อุดรธานี มารับตำแหน่ง ผบก.ภ.จ.อุดรธานี เมื่อวันที่ 1 ตุลาคม 2557 และถูกเด้งไปประจำสำนักงานตำรวจภูธรภาค 4 จากพิษซ่องสาวลาว เมื่อวันที่ 1 กุมภาพันธ์ แต่ยังสามารถกลับมาดำรงตำแหน่งเดิมได้ และครั้งนี้เป็นครั้งที่ 2 ถูกเด้งไปประจำสำนักงานตำรวจแห่งชาติ เซ่นคดีฆ่าพระหมอ.
ผบ.ตร. เซ็นคำสั่งย้าย ผบก.ภ.จ.อุดรธานี และ ผบก.กองบังคับการฝึกพิเศษ กองบัญชาการตำรวจตระเวนชายแดน ปฏิบัติราชการที่ศูนย์ปฏิบัติสำนักงานตำรวจแห่งชาติ โดยขาดจากตำแหน่งเดิม เซ่นคดีฆ่า พระหมอ 
พระหมอ,ฆ่าพระหมอ,สั่งย้ายผู้การอุดรธานี,สังหารพระอาจารย์บัณฑิต,เด้งตำรวจ,พล.ต.ต.ชัยญัติ สายถิ่น,ผบก.ภ.จ.อุดรธานี,ย้ายตำรวจอุดรฯ,ตำรวจปฏิบัติราชการ,ข่าว,ไทยรัฐออนไลน์,ข่าวอาชญากรรม,ข่าวทั่วไทย,บัณฑิต สุปัณฑิโต,อุดรธานี